L 331/14 Euroopan unionin virallinen lehti 18.11.2014 KOMISSION ASETUS (EU) N:o 1229/2014, annettu 17 päivänä marraskuuta 2014, muiden kuin sairauden riskin vähentämiseen ja lasten kehitykseen ja terveyteen viittaavien elintar- vikkeita koskevien tiettyjen terveysväitteiden hyväksynnän epäämisestä (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (') ja erityisesti sen 18 artiklan 5 kohdan, sekä katsoo seuraavaa: (1) — Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon. (2) — Asetuksessa (EY) N:o 1924/2006 säädetään myös, että elintarvikealan toimijat voivat toimittaa terveysväitteiden hyväksyntää koskevat hakemukset jäsenvaltion toimivaltaiselle kansalliselle viranomaiselle. Toimivaltaisen kansal- lisen viranomaisen on toimitettava asianmukaiset hakemukset eteenpäin Euroopan elintarviketurvallisuusvirano- maiselle (EFSA), jäljempänä 'elintarviketurvallisuusviranomainen”, tieteellistä arviointia varten sekä komissiolle ja jäsenvaltioille tiedoksi. (3) — Elintarviketurvallisuusviranomaisen on annettava lausunto kyseisestä terveysväitteestä. (4) — Komissio tekee päätöksen terveysväitteiden hyväksymisestä ottaen huomioon elintarviketurvallisuusviranomaisen antaman lausunnon. (5) — Italsur s.r.1. toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elin- tarviketurvallisuusviranomaisen oli annettava lausunto terveysväitteestä, joka koski mustakaalin, kolmivärisen lehtimangoldin, kaksivärisen pinaatin ja Blue Savoy -savoijinkaalin yhdistelmän vaikutuksia ja veren lipidien suojaamista hapettumisen aiheuttamilta vaurioilta (kysymys EFSA-O-2013-00574) (?). Hakijan esittämä väite oli muotoiltu seuraavasti: ”myötävaikuttaa veren lipidien suojaamiseen hapettumisen aiheuttamilta vaurioilta”. (6) — Komissio ja jäsenvaltiot saivat 30 päivänä lokakuuta 2013 elintarviketurvallisuusviranomaiselta tieteellisen lausunnon, jossa tultiin siihen johtopäätökseen, että esitettyjen tietojen perusteella mustakaalin, kolmivärisen lehti- mangoldin, kaksivärisen pinaatin ja Blue Savoy -savoijinkaalin yhdistelmän nauttimisen ja väitetyn vaikutuksen välistä syy-seuraussuhdetta ei ollut osoitettu todeksi. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä. (7) — Italsur s.r.1. toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elin- tarviketurvallisuusviranomaisen oli annettava lausunto terveysväitteestä, joka koski punapinaatin, pinaatin, punasi- kurin, vihersikurin, sikurin, punalehtisen lehtimangoldin sekä punaruotisen, keltaruotisen ja valkoruotisen lehti- mangoldin yhdistelmän vaikutuksia ja veren lipidien suojaamista hapettumisen aiheuttamilta vaurioilta (kysymys EFSA-O-2013-00575) (9). Hakijan esittämä väite oli muotoiltu seuraavasti: ”myötävaikuttaa veren lipidien suojaa- miseen hapettumisen aiheuttamilta vaurioilta”. (8) — Komissio ja jäsenvaltiot saivat 30 päivänä lokakuuta 2013 elintarviketurvallisuusviranomaiselta tieteellisen lausunnon, jossa tultiin siihen johtopäätökseen, että esitettyjen tietojen perusteella punapinaatin, pinaatin, punasi- kurin, vihersikurin, sikurin, punalehtisen lehtimangoldin sekä punaruotisen, keltaruotisen ja valkoruotisen lehti- mangoldin yhdistelmän nauttimisen ja väitetyn vaikutuksen välistä syy-seuraussuhdetta ei ollut osoitettu todeksi. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä. (') EUVL L 404, 30.12.2006,s. 9. (?) The EFSA Journal 2013; 11(10):3413. (?) The EFSA Journal 2013; 11(10):3414.